KOMISSION TEKSTI TARKISTUS

Tarkistus 1

Ehdotus asetukseksi Johdanto-osan 3 kappale

(3) Eurooppalaisten tutkimusinfrastruktuurien käyttöä ja kehittämistä on yleensä tuettu avustuksin, joita myönnetään jäsenvaltioissa sijaitseville vakiintuneille tutkimusrakenteille, mutta viime vuosina on todettu, että lisätoimet ovat tarpeen, jotta voidaan edistää uusien rakenteiden kehittämistä. Sen vuoksi olisi luotava asianmukainen oikeudellinen kehys, joka helpottaisi rakenteiden perustamista ja toimintaa yhteisön tasolla. (3) Eurooppalaisten tutkimusinfrastruktuurien käyttöä ja kehittämistä on yleensä tuettu avustuksin, joita myönnetään jäsenvaltioissa sijaitseville vakiintuneille tutkimusrakenteille, mutta viime vuosina on todettu, että lisätoimet ovat tarpeen, jotta voidaan edistää uusien rakenteiden kehittämistä tai uudistaa olemassa olevia rakenteita niiden käytön optimoimiseksi . Sen vuoksi olisi luotava asianmukainen oikeudellinen kehys, joka helpottaisi rakenteiden perustamista ja toimintaa yhteisön tasolla.

Tarkistus 2

Ehdotus asetukseksi Johdanto-osan 4 kappale

(4) Tämän tarpeen ovat useaan otteeseen ilmaisseet jäsenvaltiot ja yhteisön toimielimet poliittisella tasolla sekä monet eurooppalaisen tutkimusyhteisön toimijat, kuten yritykset, tutkimuskeskukset ja yliopistot. (4) Tämän tarpeen ovat useaan otteeseen ilmaisseet jäsenvaltiot ja yhteisön toimielimet poliittisella tasolla sekä monet eurooppalaisen tutkimusyhteisön toimijat, kuten yritykset, tutkimuskeskukset, yliopistot ja erityisesti Euroopan tutkimusinfrastruktuurien strategiafoorumi (ESFRI) .

Tarkistus 3

Ehdotus asetukseksi Johdanto-osan 6 a kappale (uusi)

(6a) Tämän asetuksen nojalla eurooppalaisen tutkimusinfrastruktuurin muodossa perustettavan tutkimusinfrastruktuurin olisi pyrittävä helpottamaan ja edistämään Euroopan yleistä etua palvelevaa tutkimusta. Tämä olisi toteutettava muulta kuin liiketaloudelliselta pohjalta, eli se ei saisi tarjoutua tekemään sellaista työtä taikka toimittamaan sellaisia tavaroita ja/tai palveluja, jotka voivat vääristää kilpailua. Innovoinnin, osaamisen ja teknologian siirron edistämiseksi eurooppalaisessa tutkimusinfrastruktuurissa olisi kuitenkin tietyin ehdoin voitava harjoittaa rajallista liiketaloudellista toimintaa.

Tarkistus 4

Ehdotus asetukseksi Johdanto-osan 7 kappale

(7) Toisin kuin yhteiset teknologia-aloitteet, jotka toteutetaan yhteisyritysten kautta, joissa yhteisö on yhtenä jäsenenä ja joiden rahoittamiseen se osallistuu, eurooppalaista tutkimusinfrastruktuuria ei olisi pidettävä varainhoitoasetuksen 185 artiklassa tarkoitettuna yhteisön elimenä vaan oikeussubjektina, jossa yhteisö ei välttämättä ole jäsenenä ja jonka rahoittamiseen se ei osallistu varainhoitoasetuksen 108 artiklan 2 kohdan f alakohdassa tarkoitetulla tavalla. (7) Toisin kuin yhteiset teknologia-aloitteet, jotka toteutetaan yhteisyritysten kautta, joissa yhteisö on yhtenä jäsenenä ja joiden rahoittamiseen se osallistuu, eurooppalaista tutkimusinfrastruktuuria ei olisi pidettävä varainhoitoasetuksen 185 artiklassa tarkoitettuna yhteisön elimenä vaan oikeussubjektina, jossa yhteisö ei ole jäsenenä ja jonka rahoittamiseen se ei osallistu varainhoitoasetuksen 108 artiklan 2 kohdan f alakohdassa tarkoitetulla tavalla. Tätä ei tulisi soveltaa, kun yhteisöstä tulee eurooppalaisen tutkimusinfrastruktuurin jäsen ja se osallistuu eurooppalaisen tutkimusinfrastruktuurin rahoittamiseen varainhoitoasetuksen 185 artiklan 1 kohdan mukaisesti. Kaikkeen eurooppalaisen tutkimusinfrastruktuurin saamaan yhteisön rahoitukseen olisi joka tapauksessa sovellettava varainhoitoasetuksen asianmukaisia säännöksiä.

Tarkistus 5

Ehdotus asetukseksi Johdanto-osan 8 kappale

(8) Koska jäsenvaltiot ja yhteisö tekevät perustamissopimuksen 164 ja 165 artiklan mukaisesti tiivistä yhteistyötä omien tutkimustoimiensa suunnittelussa ja toteuttamisessa toisiaan täydentävällä tavalla, kiinnostuneiden jäsenvaltioiden olisi joko yksin tai yhdessä muiden vaatimukset täyttävien tahojen kanssa määriteltävä tutkimusinfrastruktuurien perustamista koskevat tarpeensa omien tutkimustoimiensa ja teknologian kehittämistoimiensa sekä yhteisön vaatimusten pohjalta. Kiinnostuneilla jäsenvaltioilla olisi näin ollen oltava mahdollisuus liittyä jäseniksi eurooppalaiseen tutkimusinfrastruktuuriin, jossa voisi olla mukana myös vaatimukset täyttäviä kolmansia maita ja erikoistuneita valtioiden välisiä organisaatioita. (8) Koska jäsenvaltiot ja yhteisö tekevät perustamissopimuksen 164 ja 165 artiklan mukaisesti tiivistä yhteistyötä omien tutkimustoimiensa suunnittelussa ja toteuttamisessa toisiaan täydentävällä tavalla, kiinnostuneiden jäsenvaltioiden olisi määriteltävä tutkimusinfrastruktuurien perustamista koskevat tarpeensa omien tutkimustoimiensa ja teknologian kehittämistoimiensa sekä yhteisön vaatimusten pohjalta. Kiinnostuneilla jäsenvaltioilla olisi näin ollen oltava mahdollisuus liittyä jäseniksi eurooppalaiseen tutkimusinfrastruktuuriin, jossa voisi olla mukana myös vaatimukset täyttäviä kolmansia maita ja erikoistuneita valtioiden välisiä organisaatioita.

Tarkistus 6

Ehdotus asetukseksi Johdanto-osan 9 kappale

(9) Tämän asetuksen nojalla olisi perustettava ja käytettävä eurooppalaisia tutkimusinfrastruktuureja eurooppalaisen tutkimusinfrastruktuurin muodossa. Tämä olisi toteutettava muulta kuin liiketaloudelliselta pohjalta, jotta estettäisiin kilpailun vääristyminen. Innovoinnin, osaamisen ja teknologian siirron edistämiseksi eurooppalaisessa tutkimusinfrastruktuurissa olisi tietyin ehdoin voitava harjoittaa rajallista liiketaloudellista toimintaa. Vaikka tutkimusinfrastruktuurit perustetaan eurooppalaisten tutkimusinfrastruktuurien muodossa, voidaan kuitenkin katsoa, että myös muut Euroopan etua palvelevat tutkimusinfrastruktuurit, joilla on toinen oikeudellinen muoto, myötävaikuttavat yhtä lailla Euroopan tutkimusinfrastruktuurien strategiafoorumin (ESFRI) kehittämän etenemissuunnitelman toteuttamiseen ja eurooppalaisen tutkimuksen edistämiseen. Komissio varmistaa, että ESFRI:n jäsenille ja muille kiinnostuneille tahoille tiedotetaan näistä vaihtoehtoisista oikeudellisista muodoista. (9) Vaikka tutkimusinfrastruktuurit perustetaan tämän asetuksen mukaisesti eurooppalaisten tutkimusinfrastruktuurien muodossa, voidaan kuitenkin katsoa, että myös muut Euroopan yleistä etua palvelevat tutkimusinfrastruktuurit, joilla on toinen oikeudellinen muoto, myötävaikuttavat yhtä lailla eurooppalaisen tutkimuksen edistämiseen. Komissio varmistaa, että kiinnostuneille tahoille tiedotetaan näistä vaihtoehtoisista oikeudellisista muodoista.

Tarkistus 7

Ehdotus asetukseksi Johdanto-osan 10 kappale

(10) Tutkimusinfrastruktuureilla olisi tuettava tehokkaasti eurooppalaista tutkimustoimintaa ja turvattava siten tieteellinen huippuosaaminen yhteisön tutkimuksessa sekä yhteisön talouden kilpailukyky keskipitkän ja pitkän aikavälin ennusteiden pohjalta. Tämän tavoitteen saavuttamiseksi tutkimusinfrastruktuurien olisi oltava tosiasiallisesti koko eurooppalaisen tutkimusyhteisön ulottuvilla ja niillä olisi pyrittävä parantamaan Euroopan tieteellisiä valmiuksia nykytason yläpuolelle ja myötävaikuttamaan siten eurooppalaisen tutkimusalueen kehittämiseen. (10) Tutkimusinfrastruktuureilla olisi tuettava tehokkaasti eurooppalaista tutkimustoimintaa ja turvattava siten tieteellinen huippuosaaminen yhteisön tutkimuksessa sekä yhteisön talouden kilpailukyky keskipitkän ja pitkän aikavälin ennusteiden pohjalta. Tämän tavoitteen saavuttamiseksi tutkimusinfrastruktuurien olisi oltava tosiasiallisesti koko eurooppalaisen tutkimusyhteisön ulottuvilla niiden perussäännöissä vahvistettujen sääntöjen mukaisesti ja niillä olisi pyrittävä parantamaan Euroopan tieteellisiä valmiuksia nykytason yläpuolelle ja myötävaikuttamaan siten eurooppalaisen tutkimusalueen kehittämiseen erityisesti lisäämällä synergiaa EU:n koheesiopolitiikan kanssa .

Tarkistus 8

Ehdotus asetukseksi Johdanto-osan 10 a kappale (uusi)

(10 a) Uusissa tutkimusinfrastruktuureissa olisi erityisesti otettava tarvittaessa huomioon tieteellisen asiantuntemuksen potentiaalin vapauttamisen merkitys lähentymisalueilla keinona tehostaa EU:n pitkän aikavälin suorituskykyä tutkimuksen, innovoinnin ja talouden kilpailukyvyn saroilla.

Tarkistus 9

Ehdotus asetukseksi Johdanto-osan 12 kappale

(12) Avoimuuden takaamiseksi päätös eurooppalaisen tutkimusinfrastruktuurin perustamisesta olisi julkaistava Euroopan unionin virallisessa lehdessä. Samasta syystä kyseiseen päätökseen olisi liitettävä kooste tutkimusinfrastruktuurin perussäännöistä keskeisine elementteineen. (12) Avoimuuden takaamiseksi päätös tutkimusinfrastruktuurin perustamisesta eurooppalaisen tutkimusinfrastruktuurin muodossa olisi julkaistava Euroopan unionin virallisessa lehdessä. Samasta syystä kyseiseen päätökseen olisi liitettävä kooste tutkimusinfrastruktuurin perussäännöistä keskeisine elementteineen.

Tarkistus 10

Ehdotus asetukseksi Johdanto-osan 14 kappale

(14) Eurooppalaisessa tutkimusinfrastruktuurissa on oltava jäseninä vähintään kolme jäsenvaltiota, ja jäseniksi voi liittyä myös vaatimukset täyttäviä kolmansia maita ja erikoistuneita valtioiden välisiä organisaatioita. Sen vuoksi eurooppalaista tutkimusinfrastruktuuria olisi valtiontukisääntöjä noudattaen pidettävä kansainvälisenä toimielimenä tai järjestönä yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY, valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY sekä julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/18/EY soveltamiseksi. Jotta jäsenvaltiot ja eurooppalaiseen tutkimusinfrastruktuuriin osallistuvat kolmannet maat voisivat tukea tehokkaammin kyseisessä eurooppalaisessa tutkimusinfrastruktuurissa harjoitettavaa tutkimustoimintaa, niiden olisi toteutettava kaikki mahdolliset toimet, joilla kyseiselle eurooppalaiselle tutkimusinfrastruktuurille voidaan myöntää laajin mahdollinen vapautus muista veroista. (14) Eurooppalaisessa tutkimusinfrastruktuurissa on oltava jäseninä vähintään kolme jäsenvaltiota, ja jäseniksi voi liittyä myös vaatimukset täyttäviä kolmansia maita ja erikoistuneita valtioiden välisiä organisaatioita. Sen vuoksi tässä asetuksessa olisi erityisesti säädettävä, että eurooppalaista tutkimusinfrastruktuuria olisi valtiontukisääntöjä noudattaen pidettävä kansainvälisenä toimielimenä tai järjestönä yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY, valmisteveron alaisia tuotteita koskevasta yleisestä järjestelmästä sekä näiden tuotteiden hallussapidosta, liikkumisesta ja valvonnasta 25 päivänä helmikuuta 1992 annetun neuvoston direktiivin 92/12/ETY sekä julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31 päivänä maaliskuuta 2004 annetun Euroopan parlamentin ja neuvoston direktiivin 2004/18/EY soveltamiseksi. Jotta jäsenvaltiot ja eurooppalaiseen tutkimusinfrastruktuuriin osallistuvat kolmannet maat voisivat tukea tehokkaammin kyseisessä eurooppalaisessa tutkimusinfrastruktuurissa harjoitettavaa tutkimustoimintaa ja parantaa siten kilpailukykyään maailmanlaajuisella tasolla , niiden olisi toteutettava kaikki mahdolliset toimet, joilla kyseiselle eurooppalaiselle tutkimusinfrastruktuurille voidaan myöntää laajin mahdollinen vapautus muista veroista.

Tarkistus 11

Ehdotus asetukseksi Johdanto-osan 17 kappale

(17) On tarpeen varmistaa, että eurooppalainen tutkimusinfrastruktuuri pystyy joustavasti muuttamaan perussääntöjään ja että tällaisen tutkimusinfrastruktuurin perustava yhteisö säilyttää määräysvallan tietyin olennaisin osin. Jos perussääntöjen muutos koskee asiaa, joka sisältyy eurooppalaisen tutkimusinfrastruktuurin perustamispäätökseen liitettyyn koosteeseen perussäännöistä, muutos on ennen sen voimaantuloa hyväksyttävä komission päätöksellä, joka tehdään samaa menettelyä noudattaen kuin eurooppalaisen tutkimusinfrastruktuurin perustamispäätös, koska sen sisältämiä tietoja pidetään olennaisina. Kaikista muista muutoksista olisi ilmoitettava komissiolle, jolla on mahdollisuus vastustaa muutosta, jos se katsoo että muutos on tämän asetuksen vastainen. Jos vastalausetta ei esitetä, muutoksesta olisi julkaistava asianmukainen ilmoitus, johon sisältyy sitä koskeva lyhyt tiivistelmä. (17) On tarpeen varmistaa, että eurooppalainen tutkimusinfrastruktuuri pystyy joustavasti muuttamaan perussääntöjään ja että tutkimusinfrastruktuurin eurooppalaisen tutkimusinfrastruktuurin muodossa perustava yhteisö säilyttää määräysvallan tietyin olennaisin osin. Jos perussääntöjen muutos koskee asiaa, joka sisältyy eurooppalaisen tutkimusinfrastruktuurin perustamispäätökseen liitettyyn koosteeseen perussäännöistä, muutos on ennen sen voimaantuloa hyväksyttävä komission päätöksellä, joka tehdään samaa menettelyä noudattaen kuin eurooppalaisen tutkimusinfrastruktuurin perustamispäätös, koska sen sisältämiä tietoja pidetään olennaisina. Kaikista muista muutoksista olisi ilmoitettava komissiolle, jolla on mahdollisuus vastustaa muutosta, jos se katsoo, että muutos on tämän asetuksen vastainen. Jos vastalausetta ei esitetä, muutoksesta olisi julkaistava asianmukainen ilmoitus, johon sisältyy sitä koskeva lyhyt tiivistelmä.

Tarkistus 12

Ehdotus asetukseksi Johdanto-osan 20 kappale

(20) Eurooppalaiset tutkimusinfrastruktuurit voivat saada yhteisrahoitusta EU:n koheesiopolitiikan rahoitusvälineistä Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 mukaisesti. (20) Eurooppalaiset tutkimusinfrastruktuurit voivat saada yhteisrahoitusta EU:n koheesiopolitiikan rahoitusvälineistä Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 ja koheesiorahaston perustamisesta 11 päivänä heinäkuuta 2006 annetun neuvoston asetuksen (EY) N:o 1084/2006 (1) mukaisesti.

Tarkistus 13

Ehdotus asetukseksi Johdanto-osan 22 kappale

(22) Koska eurooppalainen tutkimusinfrastruktuuri perustetaan yhteisön lainsäädännön nojalla, siihen olisi sovellettava yhteisön lainsäädäntöä sen maan lainsäädännön ohella, jossa sen sääntömääräinen kotipaikka sijaitsee. Eurooppalaisella tutkimusinfrastruktuurilla voi kuitenkin olla toimipaikka jossain muussa maassa . Tällöin olisi sovellettava kyseisen maan lainsäädäntöä kansanterveyden sekä työterveyden ja -turvallisuuden, ympäristönsuojelun, vaarallisten aineiden käsittelyn ja vaadittavien lupien myöntämisen osalta. Eurooppalaista tutkimusinfrastruktuuria olisi hallinnoitava noudattamalla sen perussääntöjä, jotka on hyväksytty edeltävien oikeuslähteiden mukaisesti, ja panemalla täytäntöön näiden perussääntöjen mukaiset täytäntöönpanosäännöt. (22) Koska eurooppalainen tutkimusinfrastruktuuri perustetaan yhteisön lainsäädännön nojalla, siihen olisi sovellettava yhteisön lainsäädäntöä sen maan lainsäädännön ohella, jossa sen sääntömääräinen kotipaikka sijaitsee. Eurooppalaisella tutkimusinfrastruktuurilla voi kuitenkin olla toimipaikkoja muissa maissa . Tällöin olisi sovellettava kyseisten maiden lainsäädäntöä kansanterveyden sekä työterveyden ja -turvallisuuden, ympäristönsuojelun, vaarallisten aineiden käsittelyn ja vaadittavien lupien myöntämisen osalta. Eurooppalaista tutkimusinfrastruktuuria olisi hallinnoitava noudattamalla sen perussääntöjä, jotka on hyväksytty edeltävien oikeuslähteiden mukaisesti, ja panemalla täytäntöön näiden perussääntöjen mukaiset täytäntöönpanosäännöt.

Tarkistus 14

Ehdotus asetukseksi Johdanto-osan 23 kappale

(23) Jotta asetuksen noudattamista voitaisiin valvoa riittävästi, eurooppalaisen tutkimusinfrastruktuurin olisi toimitettava komissiolle vuosikertomus ja kaikki tiedot olosuhteista, jotka vaarantavat vakavasti kyseisen tutkimusinfrastruktuurin tehtävien suorittamisen. Jos komissio havaitsee vuosikertomuksesta tai muulla tavoin, että eurooppalainen tutkimusinfrastruktuuri rikkoo vakavasti tätä asetusta tai muuta sovellettavaa lainsäädäntöä, se pyytää eurooppalaiselta tutkimusinfrastruktuurilta ja/tai sen jäseniltä selityksiä ja/tai toimenpiteitä. Äärimmäisissä tapauksissa komissio voi, jos korjaaviin toimiin ei ryhdytä, kumota eurooppalaisen tutkimusinfrastruktuurin perustamispäätöksen, mikä käynnistää eurooppalaisen tutkimusinfrastruktuurin purkamismenettelyn. (23) Jotta asetuksen noudattamista voitaisiin valvoa riittävästi, eurooppalaisen tutkimusinfrastruktuurin olisi toimitettava komissiolle vuosikertomus ja kaikki tiedot olosuhteista, jotka vaarantavat vakavasti sen tavoitteen saavuttamisen . Jos komissio havaitsee vuosikertomuksesta tai muulla tavoin, että eurooppalainen tutkimusinfrastruktuuri rikkoo vakavasti tätä asetusta tai muuta sovellettavaa lainsäädäntöä, se pyytää eurooppalaiselta tutkimusinfrastruktuurilta ja/tai sen jäseniltä selityksiä ja/tai toimenpiteitä. Äärimmäisissä tapauksissa komissio voi, jos korjaaviin toimiin ei ryhdytä, kumota eurooppalaisen tutkimusinfrastruktuurin perustamispäätöksen, mikä käynnistää eurooppalaisen tutkimusinfrastruktuurin purkamismenettelyn.

Tarkistus 15

Ehdotus asetukseksi Johdanto-osan 23 a kappale (uusi)

(23 a) Komission olisi ESFRI:n etenemissuunnitelman säännöllisten päivitysten perusteella tiedotettava Euroopan parlamentille säännöllisesti eurooppalaisten tutkimusinfrastruktuurien kehittymisestä eurooppalaisella tutkimusalueella sekä annettava sille alaa koskevat arvioinnit ja suositukset.

Tarkistus 16

Ehdotus asetukseksi Johdanto-osan 24 kappale

(24) Koska jäsenvaltiot eivät voi riittävällä tavalla saavuttaa toteutettavan toimen tavoitteita, eli kehyksen perustamista jäsenvaltioiden välisiä eurooppalaisia tutkimusinfrastruktuureja varten, niiden kansallisten perustuslaillisten järjestysten puitteissa, nämä tavoitteet voidaan saavuttaa paremmin yhteisön tasolla ongelman ylikansallisesta luonteesta johtuen. Yhteisö voi siten toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi. (24) Jäsenvaltiot eivät voi riittävällä tavalla saavuttaa toteutettavan toimen tavoitteita, eli kehyksen perustamista jäsenvaltioiden yhteisesti perustamia eurooppalaisia tutkimusinfrastruktuureja varten, niiden kansallisten perustuslaillisten järjestysten puitteissa, vaan ne voidaan ongelman ylikansallisen luonteen vuoksi saavuttaa paremmin yhteisön tasolla, joten yhteisö voi toteuttaa toimenpiteitä perustamissopimuksen 5 artiklassa vahvistetun toissijaisuusperiaatteen mukaisesti. Mainitussa artiklassa vahvistetun suhteellisuusperiaatteen mukaisesti tässä asetuksessa ei ylitetä sitä, mikä on tarpeen näiden tavoitteiden saavuttamiseksi.

Tarkistus 17

Ehdotus asetukseksi 1 artikla

1. Tällä asetuksella luodaan kehys, jossa vahvistetaan eurooppalaisen tutkimusinfrastruktuurin, jäljempänä ”ERI”, perustamista koskevat vaatimukset ja menettelyt sekä sen perustamisella olevat vaikutukset. 2. Sitä sovelletaan Euroopan yleistä etua palveleviin tutkimusinfrastruktuureihin. 1. Tällä asetuksella luodaan vaatimukset ja menettelyt, jotka koskevat Euroopan yleistä etua palvelevan tutkimusinfrastruktuurin perustamista eurooppalaisen tutkimusinfrastruktuurin, jäljempänä ”ERI”, muodossa .

Tarkistus 18

Ehdotus asetukseksi 1 artikla – 2 a kohta (uusi)

2 a. Euroopan yleistä etua palveleva tutkimusinfrastruktuuri on laitos, johon kuuluvat resurssit ja palvelut ja jota tiedeyhteisö voi tarvita korkealaatuisen tutkimuksen tekemiseen eri aloilla. Määritelmän piiriin kuuluvat merkittävät tieteelliset peruslaitteistot tai välinekokonaisuudet; tietoresurssit, kuten kokoelmat, arkistot tai jäsennelty tieteellinen tieto; tieto- ja viestintäteknologiset infrastruktuurit, kuten grid-verkot, laskentajärjestelmät, ohjelmistot ja viestintävälineet sekä muut huippuosaamisen saavuttamiseen tarvittavat luonteeltaan ainutlaatuiset välineet. Tällaiset tutkimusinfrastruktuurit voivat sijaita yhdessä paikassa tai olla hajautettuja (organisoitu resurssiverkosto).

Tarkistus 19

Ehdotus asetukseksi 2 artikla – otsikko

Tehtävät ja muu toiminta Eurooppalaisen tutkimusinfrastruktuurin tavoite ja toiminta

Tarkistus 20

Ehdotus asetukseksi 2 artikla – 1 kohta

1. Eurooppalaisen tutkimusinfrastruktuurin tehtävä on tutkimusinfrastruktuurin perustaminen ja toiminnan harjoittaminen . 1. Eurooppalaisen tutkimusinfrastruktuurin tavoitteena on Euroopan yleistä etua palvelevan tutkimuksen helpottaminen ja edistäminen joko olemassa olevassa eurooppalaisessa infrastruktuurissa tai usean jäsenvaltion yhteisesti perustamassa uudessa infrastruktuurissa .

Tarkistus 21

Ehdotus asetukseksi 2 artikla – 2 kohta

2. Eurooppalainen tutkimusinfrastruktuuri suorittaa tehtäväänsä muulta kuin liiketaloudelliselta pohjalta. Se voi kuitenkin harjoittaa rajallista liiketaloudellista toimintaa, joka liittyy läheisesti sen tehtävään , jos tämä ei vaaranna sen tehtävän suorittamista . 2. Eurooppalaisen tutkimusinfrastruktuurin toiminnan on oltava luonteeltaan muuta kuin liiketaloudellista. Se voi kuitenkin harjoittaa rajallista liiketaloudellista toimintaa, joka liittyy läheisesti sen tavoitteeseen , jos tämä ei vaaranna sen tavoitteen saavuttamista ja toiminnasta saadut tulot käytetään pelkästään tämän tavoitteen saavuttamiseen .

Tarkistus 22

Ehdotus asetukseksi 2 artikla – 3 a kohta (uusi)

3 a. Eurooppalaisten tutkimusinfrastruktuurien on kiinnitettävä erityistä huomiota patentteihin ja muihin niiden toiminnasta syntyviin teollis- ja tekijänoikeuksiin ja tiedotettava tällaisista teollis- ja tekijänoikeuksista komissiolle vuosittain annettavassa kertomuksessa.

Tarkistus 23

Ehdotus asetukseksi 3 artikla – otsikko

Infrastruktuuria koskevat vaatimukset Yleiset vaatimukset

Tarkistus 24

Ehdotus asetukseksi 3 artikla – 1 kohta – johdantokappale

Tutkimusinfrastruktuurin , jonka eurooppalainen tutkimusinfrastruktuuri perustaa, on täytettävä seuraavat vaatimukset: Eurooppalaisen tutkimusinfrastruktuurin muodossa perustettavan tutkimusinfrastruktuurin on täytettävä seuraavat vaatimukset:

Tarkistus 25

Ehdotus asetukseksi 3 artikla – 1 kohta – b alakohta

(b) se tuo lisäarvoa eurooppalaisen tutkimusalueen kehittämiseen ja edustaa kansainvälisellä tasolla huomattavaa parannusta asianomaisilla tieteen ja teknologian aloilla; (b) se tuo lisäarvoa eurooppalaisen tutkimusalueen kehittämiseen , myös vapauttamalla tutkimuspotentiaalia kaikilla EU:n alueilla, ja edustaa tutkimusmenetelmien parantamisen ansiosta kansainvälisellä tasolla huomattavaa parannusta asianomaisilla asiantuntijapohjaisilla tieteen ja teknologian aloilla;

Tarkistus 26

Ehdotus asetukseksi 3 artikla – 1 kohta – c alakohta

(c) eurooppalainen tutkimusyhteisö, joka koostuu jäsenvaltioista ja yhteisön tutkimuksen, teknologian kehittämisen ja demonstroinnin ohjelmiin assosioituneista maista tulevista tutkijoista, voi tosiasiallisesti käyttää sitä; ja (c) eurooppalainen tutkimusyhteisö, joka koostuu jäsenvaltioista ja yhteisön tutkimuksen, teknologian kehittämisen ja demonstroinnin ohjelmiin assosioituneista maista tulevista tutkijoista, voi tosiasiallisesti käyttää sitä sen perussäännössä vahvistettujen sääntöjen mukaisesti ;

Tarkistus 27

Ehdotus asetukseksi 3 artikla – 1 kohta – c a alakohta (uusi)

(c a) se edistää nuorten tutkijoiden koulutusta; ja

Tarkistus 28

Ehdotus asetukseksi 3 artikla – 1 kohta – d a alakohta (uusi)

(d a) se lisää tieteidenvälisen tutkimuksen tehokkuutta, kun tutkimushankkeet keskitetään tietylle aikavälille.

Tarkistus 29

Ehdotus asetukseksi 3 artikla – 1 a kohta (uusi)

Eurooppalaisen tutkimusinfrastruktuurin muodossa perustettavan tutkimusinfrastruktuurin on toimitettava hakemuksensa mukana vaikutustenarviointi.

Tarkistus 30

Ehdotus asetukseksi 3 artikla – 1 b kohta (uusi)

Eurooppalaisen tutkimusinfrastruktuurin muodossa perustettavan tutkimusinfrastruktuurin jäsenten on osoitettava sen perustamiseen ja toimintaan tarvittavat henkilöresurssit ja taloudelliset resurssit.

Tarkistus 31

Ehdotus asetukseksi 4 artikla – otsikko

Eurooppalaisen tutkimusinfrastruktuurin perustamista koskeva hakemus Hakemus

Tarkistus 32

Ehdotus asetukseksi 4 artikla – 1 kohta – johdantokappale

1. Eurooppalaisen tutkimusinfrastruktuurin perustamista hakevien tahojen (jäljempänä ”hakijat”) on toimitettava komissiolle sitä koskeva hakemus. Hakemus on toimitettava kirjallisena yhdellä yhteisön virallisista kielistä ja sen on sisällettävä seuraavaa: 1. Tutkimusinfrastruktuurin perustamista eurooppalaisen tutkimusinfrastruktuurin muodossa hakevien tahojen (jäljempänä ”hakijat”) on toimitettava komissiolle sitä koskeva hakemus. Hakemus on toimitettava kirjallisena yhdellä yhteisön virallisista kielistä ja sen on sisällettävä seuraavaa:

Tarkistus 33

Ehdotus asetukseksi 4 artikla – 1 kohta – a alakohta

(a) komissiolle osoitettu pyyntö eurooppalaisen tutkimusinfrastruktuurin perustamisesta ; (a) komissiolle osoitettu pyyntö tutkimusinfrastruktuurin perustamisesta eurooppalaisen tutkimusinfrastruktuurin muodossa ;

Tarkistus 34

Ehdotus asetukseksi 4 artikla – 1 kohta – c alakohta

(c) tekninen ja tieteellinen kuvaus tutkimusinfrastruktuurista , jonka eurooppalainen tutkimusinfrastruktuuri aikoo perustaa ja jossa se aikoo harjoittaa toimintaa , ottaen erityisesti huomioon 3 artiklassa asetetut vaatimukset; (c) tekninen ja tieteellinen kuvaus eurooppalaisen tutkimusinfrastruktuurin muodossa perustettavasta tutkimusinfrastruktuurista sekä sosioekonomisista vaikutuksista ja EU:n lähentymistavoitteiden saavuttamisen edistämisestä , ottaen erityisesti huomioon 3 artiklassa asetetut vaatimukset;

Tarkistus 35

Ehdotus asetukseksi 4 artikla – 2 kohta

2. Komissio arvioi hakemuksen. Arvioinnin yhteydessä se voi pyytää mielipiteitä riippumattomilta asiantuntijoilta erityisesti eurooppalaisen tutkimusinfrastruktuurin kaavaileman toiminnan alalta. Arvioinnin tulos ilmoitetaan hakijoille ja heitä voidaan tarpeen mukaan pyytää täydentämään tai muuttamaan hakemustaan kohtuullisen ajan kuluessa. Poistetaan.

Tarkistus 36

Ehdotus asetukseksi 5 artikla – otsikko

Hakemusta koskeva päätös Hakemusta koskeva arviointi ja päätös

Tarkistus 37

Ehdotus asetukseksi 5 artikla – -1 kohta (uusi))

-1. Komissio arvioi hakemuksen. Arvioinnin yhteydessä sen on pyydettävä mielipiteitä riippumattomilta asiantuntijoilta erityisesti eurooppalaisen tutkimusinfrastruktuurin kaavaileman toiminnan alalta. Arvioinnin tulos ilmoitetaan hakijoille ja heitä voidaan tarpeen mukaan pyytää täydentämään tai muuttamaan hakemustaan kohtuullisen ajan kuluessa.

Tarkistus 38

Ehdotus asetukseksi 5 artikla – 1 kohta – johdantokappale

1. Komissio, joka ottaa huomioon 4 artiklan 2 kohdassa tarkoitetun menettelyn tulokset ja noudattaa 21 artiklassa tarkoitettua menettelyä: 1. Komissio, joka ottaa huomioon -1 kohdassa tarkoitetun menettelyn tulokset ja tutkimusinfrastruktuureja varten laaditussa Euroopan tutkimus- ja infrastruktuurien strategiafoorumin (ESFRI) etenemissuunnitelmassa mainitut tarpeet sekä noudattaa 21 artiklassa tarkoitettua menettelyä:

Tarkistus 39

Ehdotus asetukseksi 5 artikla – 1 kohta – a alakohta

(a) tekee päätöksen eurooppalaisen tutkimusinfrastruktuurin perustamisesta todettuaan, että tässä asetuksessa säädetyt vaatimukset täyttyvät; tai (a) tekee päätöksen tutkimusinfrastruktuurin perustamisesta eurooppalaisen tutkimusinfrastruktuurin muodossa todettuaan, että tässä asetuksessa säädetyt vaatimukset täyttyvät; tai

Tarkistus 40

Ehdotus asetukseksi 5 artikla – 2 kohta

2. Hakemusta koskevasta päätöksestä on ilmoitettava hakijoille. Päätös eurooppalaisen tutkimusinfrastruktuurin perustamisesta julkaistaan myös Euroopan unionin virallisen lehden L-sarjassa. 2. Hakemusta koskevasta päätöksestä on ilmoitettava hakijoille. Päätös tutkimusinfrastruktuurin perustamisesta eurooppalaisen tutkimusinfrastruktuurin muodossa julkaistaan myös Euroopan unionin virallisen lehden L-sarjassa. Jos hakemus hylätään, hakijoiden on saatava käyttöönsä arviointikertomus.

Tarkistus 42

Ehdotus asetukseksi 6 artikla – 1 a kohta (uusi)

1 a. Jos infrastruktuureilla on jokin toinen oikeudellinen muoto, alkuperäinen oikeushenkilö lakkaa olemasta 1 kohdassa tarkoitettuna päivänä, ja eurooppalainen tutkimusinfrastruktuuri jatkaa sen oikeudenomistajana oikeusseuraannon perusteella.

Tarkistus 43

Ehdotus asetukseksi 7 artikla – 2 kohta

2. Eurooppalaisella tutkimusinfrastruktuurilla on oltava nimi, joka sisältää sanat ”eurooppalainen tutkimusinfrastruktuuri” tai lyhenteen ”ERI”. 2. Eurooppalaisella tutkimusinfrastruktuurilla on oltava nimi, joka sisältää sanat ”eurooppalainen tutkimusinfrastruktuuri” tai lyhenteen ”ERI” sekä viittauksen sen tutkimusalaan .

Tarkistus 44

Ehdotus asetukseksi 8 artikla – 2 kohta

2. Eurooppalaisella tutkimusinfrastruktuurilla on kaikkina aikoina oltava jäseninään vähintään kolme jäsenvaltiota. Muita jäsenvaltioita voi milloin tahansa liittyä jäseniksi perussäännöissä määritellyin oikeudenmukaisin ja kohtuullisin ehdoin. 2. Eurooppalaisella tutkimusinfrastruktuurilla on kaikkina aikoina oltava jäseninään vähintään kolme jäsenvaltiota. Muita jäsenvaltioita , kolmansia maita ja kansainvälisiä järjestöjä voi milloin tahansa liittyä jäseniksi perussäännöissä määritellyin oikeudenmukaisin ja kohtuullisin ehdoin.

Tarkistus 45

Ehdotus asetukseksi 8 artikla – 4 kohta

4. Kun on kyse eurooppalaisen tutkimusinfrastruktuurin jäsenen tiettyjen oikeuksien harjoittamisesta ja tiettyjen velvoitteiden suorittamisesta, jäsenenä olevaa jäsenvaltiota tai kolmatta maata voi edustaa yksi tai useampi julkinen taho, alueet mukaan lukien, tai yksityinen taho, joka suorittaa julkisen palvelun tehtävää. 4. Kun on kyse eurooppalaisen tutkimusinfrastruktuurin jäsenen tiettyjen oikeuksien harjoittamisesta ja tiettyjen velvoitteiden suorittamisesta, jäsenenä olevaa jäsenvaltiota tai kolmatta maata voi edustaa jäsenkokouksessa yksi tai useampi julkinen taho, alueet mukaan lukien, tai yksityinen taho, joka suorittaa julkisen palvelun tehtävää.

Tarkistus 46

Ehdotus asetukseksi 8 artikla – 5 kohta

5. Eurooppalaisen tutkimusinfrastruktuurin jäsenyyttä hakevien kolmansien maiden ja valtioiden välisten järjestöjen on tunnustettava, että eurooppalaisella tutkimusinfrastruktuurilla on oikeushenkilöllisyys ja oikeustoimikelpoisuus 6 artiklan 1 ja 2 kohdan mukaisesti ja että eurooppalaiseen tutkimusinfrastruktuuriin sovelletaan sääntöjä, jotka vahvistetaan 16 artiklaa soveltaen. 5. Eurooppalaisen tutkimusinfrastruktuurin jäsenyyttä hakevien kolmansien maiden ja valtioiden välisten järjestöjen on tunnustettava, että eurooppalaisella tutkimusinfrastruktuurilla on oikeushenkilöllisyys ja oikeustoimikelpoisuus kyseisillä alueilla ja kyseisissä järjestöissä 6 artiklan 1 ja 2 kohdan mukaisesti ja että eurooppalaiseen tutkimusinfrastruktuuriin sovelletaan sääntöjä, jotka vahvistetaan 16 artiklaa soveltaen. Jos eurooppalaisessa tutkimusinfrastruktuurissa käytetään yhteisön varoja, kansainväliset tai hallitustenväliset eurooppalaisen tutkimusinfrastruktuurin jäsenet voivat säilyttää ERI-asemansa ainoastaan siinä tapauksessa, että ne sitoutuvat toimittamaan sisäisen ja ulkoisen tilintarkastuksen tulokset Euroopan tilintarkastustuomioistuimelle ja komission sisäiselle tarkastajalle

Tarkistus 47

Ehdotus asetukseksi 8 artikla – 6 a kohta (uusi)

6 a. Jos yhteisöstä tulee eurooppalaisen tutkimusinfrastruktuurin jäsen joko suoraan tai välittäjän kautta, komission on ilmoitettava asiasta viipymättä budjettivallan käyttäjille.

Tarkistus 48

Ehdotus asetukseksi 9 artikla – 1 kohta – b alakohta

(b) eurooppalaisen tutkimusinfrastruktuurin tehtävät ja toiminta; (b) eurooppalaisen tutkimusinfrastruktuurin tavoite ja toiminta;

Tarkistus 49

Ehdotus asetukseksi 9 artikla – 1 kohta – e alakohta

(e) jäsenten oikeudet ja velvollisuudet, mukaan luettuna velvollisuus osallistua tasapainoisen budjetin rahoitukseen; (e) jäsenten oikeudet ja velvollisuudet, mukaan luettuna velvollisuus osallistua tasapainoisen budjetin rahoitukseen ja äänioikeus ;

Tarkistus 50

Ehdotus asetukseksi 9 artikla – 1 kohta – h alakohta – i alakohta

(i) käyttäjien pääsy tutkimusinfrastruktuuriin; (i) käyttäjien pääsy tutkimusinfrastruktuuriin tieteellisen huippuosaamisen perusteella ;

Tarkistus 51

Ehdotus asetukseksi 9 artikla – 1 kohta – h alakohta – i a alakohta (uusi)

(i a) investointipolitiikka;

Tarkistus 52

Ehdotus asetukseksi 9 artikla – 1 kohta – h alakohta – vi a alakohta (uusi)

(vi a) syrjinnän vastainen politiikka, jossa otetaan erityisesti huomioon sukupuolten tasa-arvo ja vammaisten yhdenvertaiset mahdollisuudet;

Tarkistus 53

Ehdotus asetukseksi 9 artikla – 1 kohta – j a alakohta (uusi)

(j a) sopimus henkilöstä, jolla on oikeus käsitellä patentteja ja muita eurooppalaisen tutkimusinfrastruktuurin toiminnasta syntyviä teollis- ja tekijänoikeuksia sekä tällaisista oikeuksista saatavien tulojen käyttöä;

Tarkistus 54

Ehdotus asetukseksi 13 artikla – 6 kohta

6. Eurooppalaisen tutkimusinfrastruktuurin on hankittava tarvittava vakuutussuoja kaikkien sen toiminnalle ominaisten riskien varalta. 6. Eurooppalaisen tutkimusinfrastruktuurin on hankittava tarvittava vakuutussuoja kaikkien infrastruktuurin perustamiselle ja sen toiminnalle ominaisten riskien varalta.

Tarkistus 55

Ehdotus asetukseksi 14 artikla

Eurooppalaiselle tutkimusinfrastruktuurille voidaan myöntää yhteisön rahoitusta ainoastaan Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 VI osaston mukaisesti. Se voi saada rahoitusta myös EU:n koheesiopolitiikan rahoitusvälineistä asiaa koskevan yhteisön lainsäädännön mukaisesti. Eurooppalaiselle tutkimusinfrastruktuurille voidaan myöntää yhteisön rahoitusta yksinomaan Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 VI osaston mukaisesti. Se voi saada rahoitusta myös EU:n koheesiopolitiikan rahoitusvälineistä asiaa koskevan yhteisön lainsäädännön mukaisesti. Jos yhteisöstä tulee jossakin vaiheessa eurooppalaisen tutkimusinfrastruktuurin jäsen joko suoraan tai välittäjän kautta, kyseistä eurooppalaista tutkimusinfrastruktuuria on kohdeltava varainhoitoasetuksen 185 artiklan mukaisena elimenä, jolla on oikeushenkilöllisyys. Tämä pätee myös eurooppalaiseen tutkimusinfrastruktuuriin, joka saa maksuosuuksia (toiminta-avustuksia) varainhoitoasetuksen 185 artiklan mukaisesti.

Tarkistus 56

Ehdotus asetukseksi 16 artikla – 1 kohta – a alakohta

(a) yhteisön lainsäädäntöä, erityisesti tätä asetusta ja 5 artiklan 1 kohdan a alakohdassa ja 10 artiklan 1 kohdassa tarkoitettuja päätöksiä; (a) yhteisön lainsäädäntöä, erityisesti tätä asetusta ja 5 artiklan 1 kohdan a alakohdassa ja 10 artiklan 1 kohdassa tarkoitettuja päätöksiä , sekä soveltuvin osin varainhoitoasetusta ;

Tarkistus 57

Ehdotus asetukseksi 18 artikla – 5 kohta

5. Jos korjaaviin toimiin ei ryhdytä, komissio voi kumota eurooppalaisen tutkimusinfrastruktuurin perustamispäätöksen . Päätöksestä ilmoitetaan eurooppalaiselle tutkimusinfrastruktuurille, ja se julkaistaan Euroopan unionin virallisen lehden L-sarjassa. Tämä käynnistää eurooppalaisen tutkimusinfrastruktuurin purkamismenettelyn. 5. Jos korjaaviin toimiin ei ryhdytä, komissio voi kumota tutkimusinfrastruktuurin perustamista eurooppalaisen tutkimusinfrastruktuurin muodossa koskevan päätöksen . Päätöksestä ilmoitetaan eurooppalaiselle tutkimusinfrastruktuurille, ja se julkaistaan Euroopan unionin virallisen lehden L-sarjassa. Tämä käynnistää eurooppalaisen tutkimusinfrastruktuurin purkamismenettelyn.

Tarkistus 58

Ehdotus asetukseksi 18 artikla – 5 a kohta (uusi)